title: Vykonávacie nariadenie Komisie (EÚ) 2019/802 zo 17. mája 2019, ktorým sa opravuje grécke znenie vykonávacieho nariadenia (EÚ) 2018/775, ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny (Text s významom pre EHP)

text:
                  20.5.2019

                  SK

                  Úradný vestník Európskej únie

                  L 132/21

         VYKONÁVACIE NARIADENIE KOMISIE (EÚ) 2019/802
         zo 17. mája 2019,
         ktorým sa opravuje grécke znenie vykonávacieho nariadenia (EÚ) 2018/775, ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004 (1), a najmä na jeho článok 26 ods. 8,
         keďže:

                     (1)

                     V gréckom znení vykonávacieho nariadenia Komisie (EÚ) 2018/775 (2) sa v článku 1 ods. 1 a 2 vyskytujú chyby, pokiaľ ide o rozsah pôsobnosti uvedeného nariadenia.

                     (2)

                     Grécke znenie vykonávacieho nariadenia (EÚ) 2018/775 by sa preto malo zodpovedajúcim spôsobom opraviť. Táto oprava sa netýka ostatných jazykových verzií.

                     (3)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               (netýka sa slovenského znenia)

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 304, 22.11.2011, s. 18.

            (2)  Vykonávacie nariadenie Komisie (EÚ) 2018/775 z 28. mája 2018, ktorým sa stanovujú pravidlá uplatňovania článku 26 ods. 3 nariadenia Európskeho parlamentu a Rady (EÚ) č. 1169/2011 o poskytovaní informácií o potravinách spotrebiteľom, pokiaľ ide o pravidlá uvádzania krajiny pôvodu alebo miesta pôvodu základnej zložky potraviny (Ú. v. EÚ L 131, 29.5.2018, s. 8).


title: Vykonávacie nariadenie Komisie (EÚ) 2019/805 zo 17. mája 2019 o povolení prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre kurčatá vo výkrme a menej významné druhy hydiny vo výkrme (držiteľ povolenia DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o) (Text s významom pre EHP)

text:
                  20.5.2019

                  SK

                  Úradný vestník Európskej únie

                  L 132/33

         VYKONÁVACIE NARIADENIE KOMISIE (EÚ) 2019/805
         zo 17. mája 2019
         o povolení prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre kurčatá vo výkrme a menej významné druhy hydiny vo výkrme (držiteľ povolenia DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom muramidázy produkovanej kmeňom Trichoderma reesei DSM 32338. K žiadosti boli priložené údaje a doklady požadované podľa článku 7 ods. 3 uvedeného nariadenia.

                     (3)

                     Uvedená žiadosť sa týka povolenia prípravku s obsahom muramidázy produkovanej kmeňom Trichoderma reesei DSM 32338 ako kŕmnej doplnkovej látky pre kurčatá vo výkrme a menej významné druhy hydiny vo výkrme, ktorá sa má zaradiť do kategórie doplnkových látok „zootechnické doplnkové látky“.

                     (4)

                     Európsky úrad pre bezpečnosť potravín (ďalej len „úrad“) v stanovisku zo 14. júna 2018 (2) skonštatoval, že prípravok s obsahom muramidázy produkovanej kmeňom Trichoderma reesei DSM 32338 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Zároveň dospel k záveru, že daná doplnková látka môže spôsobovať podráždenie kože/očí a senzibilizáciu pokožky. Komisia sa preto domnieva, že by sa mali prijať primerané ochranné opatrenia na predchádzanie negatívnym účinkom na ľudské zdravie, najmä pokiaľ ide o používateľov doplnkovej látky. Úrad takisto skonštatoval, že použitím danej doplnkovej látky sa potvrdilo zlepšenie pomeru spotreby krmiva k prírastku hmotnosti u kurčiat vo výkrme. Úrad dospel k záveru, že toto konštatovanie možno extrapolovať aj na menej významné druhy hydiny vo výkrme. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia prípravku s obsahom muramidázy produkovanej kmeňom Trichoderma reesei DSM 32338 vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2018) 16(7):5342.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotky aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: iné zootechnické doplnkové látky (zlepšenie pomeru spotreby krmiva k prírastku hmotnosti)

                        4d16

                        DSM Nutritional Products Ltd. zastúpený v EÚ spoločnosťou DSM Nutritional Products Sp. Z o.o

                        muramidáza
                        (ES 3.2.1.17)

                           Zloženie doplnkovej látky

                        Prípravok s obsahom muramidázy (EC 3.2.1.17) (lyzozým) produkovanej kmeňom Trichoderma reesei DSM 32338 s minimálnou aktivitou 60 000  LSU (F)/g (1)

                        tuhá a kvapalná forma

                           Charakteristika účinnej látky

                        muramidáza (EC 3.2.1.17) (lyzozým) produkovaná kmeňom Trichoderma reesei DSM 32338

                           Analytická metóda
                            (2)

                        Kvantifikácia muramidázy:
                        fluoresenčná skúšobná metóda na určenie enzymaticky katalyzovanej depolymerizácie prípravku s obsahom peptidoglykánu označeného fluorescenčnou látkou pri pH 6,0 a teplote 30 °C.

                        kurčatá vo výkrme
                        menej významné druhy hydiny vo výkrme

                        —

                        25 000  LSU(F)

                        —

                                    1.

                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri ich používaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky a dýchacích ciest.

                        9. júna 2029

               (1)  Jednotka LSU (F) znamená množstvo enzýmu, ktorého pôsobením sa za jednu minútu pri pH 6,0 a teplote 30 °C zvýši hodnota fluorescencie (12,5 μg/ml) peptidoglykánu označeného fluorescenčnou látkou na hodnotu, ktorá sa rovná približne 0,06 nmol izoméru fluoresceín-izotio-kyanátu I.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Rady (EÚ) 2019/855 z 27. mája 2019, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu

text:
                  28.5.2019

                  SK

                  Úradný vestník Európskej únie

                  L 140/1

         VYKONÁVACIE NARIADENIE RADY (EÚ) 2019/855
         z 27. mája 2019,
         ktorým sa vykonáva nariadenie (EÚ) č. 267/2012 o reštriktívnych opatreniach voči Iránu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (1), a najmä na jeho článok 46 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 23. marca 2012 prijala nariadenie (EÚ) č. 267/2012.

                     (2)

                     Rada v súlade s článkom 46 ods. 7 nariadenia (EÚ) č. 267/2012 preskúmala zoznam označených osôb a subjektov uvedený v prílohách IX a XIV k uvedenému nariadeniu.

                     (3)

                     Rada dospela k záveru, že 17 záznamov uvedených v prílohe IX k nariadeniu (EÚ) č. 267/2012 by sa malo aktualizovať.

                     (4)

                     Nariadenie (EÚ) č. 267/2012 by sa preto malo zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha IX k nariadeniu (EÚ) č. 267/2012 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. mája 2019

                  Za Radu

                  predseda

               N. HURDUC

            (1)  Ú. v. EÚ L 88, 24.3.2012, s. 1.

            PRÍLOHA
            Príloha IX k nariadeniu (EÚ) č. 267/2012 sa mení takto:

                        1.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „A. Osoby“ sa príslušné záznamy uvedené v zozname nahrádzajú týmito záznamami:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „14.

                                    Brigádny generál Mohammad NADERI

                                    Riaditeľ Iránskej organizácie leteckého priemyslu (Iran's Aviation Industries Organisation – IAIO). Bývalý riaditeľ Organizácie leteckého priemyslu Iránu (Aerospace Industries Organisation – AIO). AIO sa zúčastňovala na citlivých iránskych programoch.

                                    23.6.2008

                                    23.

                                    Davoud BABAEI

                                    Súčasný riaditeľ pre bezpečnosť vo výskumnom ústave logistických zložiek ozbrojených síl ministerstva obrany, ktorý sa nazýva Organizácia pre inováciu a výskum v oblasti obrany (SPND), na čele ktorej je Mohsen Fakhrizadeh-Mahabadi označený OSN. MAAE znepokojuje činnosť SPND v súvislosti s možným vojenským rozmerom iránskeho jadrového programu, Irán v tejto otázke odmieta spolupracovať. Ako riaditeľ pre bezpečnosť je Babaei zodpovedný za to, aby sa neprezradili informácie, a to ani vo vzťahu k MAAE.

                                    1.12.2011

                                    25.

                                    Sayed Shamsuddin BORBORUDI
                                    alias Seyed Shamseddin BORBOROUDI

                                    Dátum narodenia: 21. septembra 1969

                                    Zástupca riaditeľa Atomic Energy Organisation of Iran zaradenej na zoznam OSN, jeho nadriadeným je Feridun Abbasi Davani zaradený na zoznam OSN. Do iránskeho jadrového programu je zapojený najneskôr od roku 2002, okrem iného ako bývalý riaditeľ pre obstarávanie a logistiku pre AMAD, kde bol zodpovedný za využívanie krycích spoločností, ako napríklad Kimia Madan na obstarávanie zariadení a materiálu pre iránsky program jadrových zbraní.

                                    1.12.2011

                                    27.

                                    Kamran DANESHJOO (alias DANESHJOU)

                                    Bývalý minister pre vedu, výskum a technológie. Podporoval činnosti Iránu v jadrovej oblasti citlivé z hľadiska šírenia.

                                    1.12.2011“

                        2.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa príslušné záznamy uvedené v zozname nahrádzajú týmito záznamami:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „12.

                                    Spoločnosť Fajr Aviation Composite Industries

                                    Mehrabad Airport, PO Box 13445-885, Tehran, Iran

                                    Dcérska spoločnosť IAIO v rámci MODAFL, ktorá vyrába predovšetkým kompozitné materiály pre letecký priemysel, oba subjekty označila EÚ.

                                    26.7.2010

                                    95.

                                    Spoločnosť Samen Industries

                                    2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225

                                    Krycie meno pre spoločnosť Khorasan Metallurgy Industries označenú OSN, dcérska spoločnosť Ammunition Industries Group (AMIG).

                                    1.12.2011

                                    153.

                                    Organisation of Defensive Innovation and Research (Organizácia pre inováciu a výskum v oblasti obrany – SPND)

                                    Organizácia pre inováciu a výskum v oblasti obrany (SPND) priamo podporuje činnosti Iránu v jadrovej oblasti citlivé z hľadiska šírenia. MAAE spája SPND so svojimi obavami z možného vojenského rozmeru iránskeho jadrového programu. Organizáciu SPND vedie Mohsen Fakhrizadeh-Mahabadi, ktorého označila OSN, a SPND je súčasťou ministerstva obrany a logistiky ozbrojených síl (MODAFL), ktoré označila EÚ.

                                    22.12.2012“

                        3.

                        V oddiele II, pododdiele „A. Osoby“ sa príslušné záznamy uvedené v zozname nahrádzajú týmito záznamami:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „1.

                                    Brigádny generál IRGC Javad DARVISH-VAND

                                    Bývalý námestník ministra a generálny inšpektor MODAFL.

                                    23.6.2008

                                    3.

                                    Parviz FATAH

                                    Narodený v roku 1961

                                    Člen IRGC. Bývalý minister energetiky.

                                    26.7.2010

                                    4.

                                    Brigádny generál IRGC Seyyed Mahdi FARAHI

                                    Bývalý riaditeľ Organizácie leteckého priemyslu Iránu (Aerospace Industries Organisation – AIO) a bývalý výkonný riaditeľ Organizácie obranného priemyslu (Defence Industries Organisation – DIO) označenej OSN. Člen IRGC a štátny tajomník iránskeho ministerstva obrany a logistiky ozbrojených síl (MODAFL).

                                    23.6.2008

                                    5.

                                    Brigádny generál IRGC Ali HOSEYNITASH

                                    Člen IRGC. Člen Najvyššej rady pre národnú bezpečnosť, zúčastnil sa na tvorbe jadrovej politiky.

                                    23.6.2008

                                    12.

                                    Brigádny generál IRGC Ali SHAMSHIRI

                                    Člen IRGC. Zastával vedúce funkcie v rámci MODAFL.

                                    23.6.2008

                                    13.

                                    Brigádny generál IRGC Ahmad VAHIDI

                                    Bývalý minister MODAFL.

                                    23.6.2008

                                    15.

                                    Abolghassem Mozaffari SHAMS

                                    Bývalý riaditeľ stavebnej spoločnosti Khatam al-Anbiya.

                                    1.12.2011“

                        4.

                        V oddiele II, pododdiele „B. Subjekty“ sa príslušný záznam uvedený v zozname nahrádza týmto záznamom:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „11.

                                    Spoločnosť Behnam Sahriyari Trading Company

                                    Poštová adresa: Ziba Building, 10th Floor, Northern Sohrevardi Street, Tehran, Iran

                                    Podieľa sa na preprave zbraní v mene IRGC.

                                    23.1.2012“

                        5.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa dopĺňa tento záznam:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „20.

                                                b)

                                                Iran Communications Industries (ICI)

                                    PO Box 19295-4731, Pasdaran Avenue, Tehran, Iran; alternatívna adresa: PO Box 19575-131, 34 Apadana Avenue, Tehran, Iran; alternatívna adresa: Shahid Langary Street, Nobonyad Square Ave, Pasdaran, Tehran

                                    Iran Communications Industries je dcérskou spoločnosťou spoločnosti Iran Electronics Industries (zaradená na zoznam EÚ), vyrába rôzny tovar vrátane komunikačných systémov, leteckej elektroniky, optických a elektro-optických zariadení, mikroelektroniky, informačných technológií, vyrába a modernizuje skúšobné a meracie zariadenia, zariadenia v oblasti telekomunikačného zabezpečenia, vojenskú elektroniku, vyrába a opravuje elektrónky do radaru, a vyrába aj odpaľovacie zariadenia pre rakety.

                                    26.7.2010“

                        6.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa vypúšťa tento záznam:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „19.

                                    Spoločnosť Iran Communications Industries (ICI)

                                    PO Box 19295-4731, Pasdaran Avenue, Tehran, Iran; alternatívna adresa: PO Box 19575-131, 34 Apadana Avenue, Tehran, Iran; alternatívna adresa: Shahid Langary Street, Nobonyad Square Ave, Pasdaran, Tehran

                                    Iran Communications Industries je dcérskou spoločnosťou spoločnosti Iran Electronics Industries (pozri č. 20), vyrába rôzne tovary vrátane komunikačných systémov, leteckej elektroniky, optických a elektro-optických zariadení, mikroelektroniky, informačných technológií, vyrába a modernizuje skúšobné a meracie zariadenia, zariadenia v oblasti telekomunikačného zabezpečenia, vojenskú elektroniku, vyrába a opravuje elektrónky do radaru, a vyrába aj odpaľovacie zariadenia pre rakety. Tieto tovary sa môžu použiť v programoch, na ktoré sa podľa rezolúcie BR OSN č. 1737 vzťahujú sankcie.

                                    26.7.2010“

                        7.

                        V oddiele II, pododdiele „B. Subjekty“ sa dopĺňa tento záznam:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „12.

                                    Etemad Amin Invest Co Mobin

                                    Pasadaran Av. Tehran, Iran

                                    Spoločnosť vo vlastníctve alebo pod kontrolou IRGC, ktorá prispieva k financovaniu strategických záujmov režimu.

                                    26.7.2010“

                        8.

                        V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa vypúšťa tento záznam:

                                    Meno

                                    Identifikačné údaje

                                    Dôvody

                                    Dátum zaradenia do zoznamu

                                    „10.

                                    Etemad Amin Invest Co Mobin

                                    Pasadaran Av. Tehran, Iran

                                    Etemad Amin Invest Co Mobin, blízka subjektom Naftar a Bonyad-e Mostazafan, prispieva k financovaniu strategických záujmov režimu a paralelnému iránskemu štátu.

                                    26.7.2010“


title: Vykonávacie nariadenie Komisie (EÚ) 2019/857 z 27. mája 2019 o povolení prípravku s obsahom Saccharomyces cerevisiae CNCM I-1077 ako kŕmnej doplnkovej látky pre ovce a kozy určené na produkciu mlieka a o zrušení nariadenia (ES) č. 226/2007 (držiteľ povolenia Danstar Ferment AG v zastúpení Lallemand SAS) (Text s významom pre EHP)

text:
                  28.5.2019

                  SK

                  Úradný vestník Európskej únie

                  L 140/18

         VYKONÁVACIE NARIADENIE KOMISIE (EÚ) 2019/857
         z 27. mája 2019
         o povolení prípravku s obsahom Saccharomyces cerevisiae CNCM I-1077 ako kŕmnej doplnkovej látky pre ovce a kozy určené na produkciu mlieka a o zrušení nariadenia (ES) č. 226/2007 (držiteľ povolenia Danstar Ferment AG v zastúpení Lallemand SAS)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     Používanie prípravku s obsahom Saccharomyces cerevisiae CNCM I-1077 ako kŕmnej doplnkovej látky bolo nariadením Komisie (ES) č. 226/2007 (2) povolené na obdobie 10 rokov pre kozy a ovce určené na produkciu mlieka.

                     (3)

                     V súlade s článkom 14 nariadenia (ES) č. 1831/2003 predložil držiteľ predmetného povolenia žiadosť o obnovenie povolenia prípravku s obsahom Saccharomyces cerevisiae CNCM I-1077 ako kŕmnej doplnkovej látky pre kozy a ovce určené na produkciu mlieka, na základe ktorej sa má táto doplnková látka zaradiť do kategórie „zootechnické doplnkové látky“. K žiadosti boli priložené údaje a doklady vyžadované podľa článku 14 ods. 2 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) dospel v stanovisku z 5. júla 2018 (3) k záveru, že žiadateľ poskytol údaje, ktoré preukazujú, že daná doplnková látka spĺňa podmienky na jej povolenie.

                     (5)

                     Z posúdenia prípravku s obsahom Saccharomyces cerevisiae CNCM I-1077 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia povolenia prípravku s obsahom Saccharomyces cerevisiae CNCM I-1077 ako kŕmnej doplnkovej látky za podmienok stanovených v prílohe k tomuto nariadeniu by sa nariadenie (ES) č. 226/2007 malo zrušiť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie doplnkovej látky špecifikovanej v prílohe, ktorá patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa obnovuje za podmienok stanovených v uvedenej prílohe.

            Článok 2
            Nariadenie (ES) č. 226/2007 sa zrušuje.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 27. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 226/2007 z 1. marca 2007 o povolení Saccharomyces cerevisiae CNCM I-1077 (Levucell SC20 a Levucell SC10 ME) ako kŕmnej doplnkovej látky (Ú. v. EÚ L 64, 2.3.2007, s. 26).

            (3)  Vestník EFSA (EFSA Journal) (2018) 16(7):5385.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry.

                        4b1711

                        Danstar Ferment AG v zastúpení Lallemand SAS

                           Saccharomyces cerevisiae CNCM I-1077

                           Zloženie doplnkovej látky:

                        Prípravok s obsahom Saccharomyces cerevisiae CNCM I-1077 v množstve najmenej:

                                    —

                                    1 × 1010 JTK/g doplnkovej látky (v obalenej forme),

                                    —

                                    2 × 1010 JTK/g doplnkovej látky (v neobalenej forme),

                           Charakteristika účinnej látky:

                        životaschopné sušené bunky Saccharomyces cerevisiae CNCM I-1077

                           Analytická metóda
                            (1)

                        Stanovenie počtu buniek: metóda liatych platní s použitím agaru s chlóramfenikolom, dextrózou a kvasinkovým extraktom (EN 15789:2009).
                        Identifikácia: metóda polymerázovej reťazovej reakcie (PCR) podľa CEN/TS 15790:2008.

                        kozy určené na produkciu mlieka

                        —

                        5 × 108

                        —

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Na označení doplnkovej látky sa musí uviesť: „Odporúčané dávka pre kozy a ovce určené na produkciu mlieka: 4 × 109 JTK/zviera/deň“

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu očí a dýchacích ciest.

                        17. jún 2029

                        ovce určené na produkciu mlieka

                        1,2 × 109

               (1)  Podrobné informácie o analytických metódach sú k dispozícii na tejto adrese referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports